ଖପ୍ରାଖୋଲ : (ତାପସ ରଞ୍ଜନ ବେହେରା) ବଲାଙ୍ଗିର ଜିଲ୍ଲା ଖପ୍ରାଖୋଲ ବ୍ଲକ୍ ଧଣ୍ଡାମୁଣ୍ଡା ହାଇସ୍କୁଲ ଖେଳ ପଡିଆ ଠାରେ ମଣ୍ଟୁ ମେମୋରିଆଲ ଫୁଟବଲ୍ ଟୁର୍ଣ୍ଣାମେଣ୍ଟ ଉଦଯାପିତ ହୋଇଯାଇଛି। ଫାଇନାଲ ଖେଳ ଧଣ୍ଡାମୁଣ୍ଡା ଓ ଖପ୍ରାଖୋଲ ଦଳ ମଧ୍ୟରେ ଅନୁଷ୍ଟିତ ହୋଇଥିଲା। ସଂଘର୍ଷ ପୂର୍ଣ୍ଣ ଖେଳରେ ଧଣ୍ଡାମୁଣ୍ଡା ଦଳ ଠାରୁ ଖପ୍ରାଖୋଲ ଦଳ ୨-୧ ଗୋଲ ରେ ବିଜୟୀ ହୋଇଥିଲେ। ଖେଲଟିକୁ ଆମ୍ପେୟାର ରୂପେ ସମ୍ଭୁଦତ୍ତ ମିଶ୍ର ପରିଚାଳନା କରିଥିବାବେଳେ ସୁରୁକୁନୁ ସାହୁ, ତରୁଣ ସାହୁ ଲାଇନ ମ୍ୟାନ ଭାବେ ସହାୟତା କରିଥିଲେ।
ଏହି ଅବସରରେ ଆୟୋଜିତ ଉଦଯାପନୀ ଉତ୍ସବରେ ରେ ଡି ଡି ସି ସଭାପତି ଦେବକାନ୍ତ ପାଣିଗ୍ରାହୀ ଅଧ୍ୟକ୍ଷତା କରିଥିବା ବେଳେ ମୁଖ୍ୟ ଅତିଥି ରୂପେ ଖପ୍ରାଖୋଲ ବ୍ଲକ୍ ଅଧ୍ୟକ୍ଷା ନିରୁପମା ପଟେଲ, ସମ୍ମାନିତ ଅତିଥି ରୂପେ ସରପଞ୍ଚ ବୈଦ୍ୟନାଥ ମିଶ୍ର ପ୍ରମୁଖ ଯୋଗଦେଇ ଚାମ୍ପିଅନ ଦଳକୁ ଟ୍ରଫି ସହ ନଗଦ ତିନି ହଜାର ଓ ରନର୍ଷ ଅପ ଦଳକୁ ଟ୍ରଫି ସହ ନଗଦ ଦୁଇ ହଜାର ଟଙ୍କା ଅତିଥି ମାନେ ପ୍ରଦାନ କରିଥିଲେ। ରଞ୍ଜନ ସାହୁ କାର୍ଯ୍ୟକ୍ରମ ପରିଚାଳନା କରିଥିବାବେଳେ କ୍ଷୀରୋଦ ଭୋଇ, ବେଦବର ବରିହା, ଅଭିଳାଷ ରାଉତ ସମେତ ଡି ଡି ସି ର କର୍ମକର୍ତ୍ତା ସହଯୋଗ କରିଥିଲେ। ଟର୍ଣ୍ଣମେଣ୍ଟ ରେ ଅଞ୍ଚଳର ଆଠ ଟି ଦଳ ଭାଗନେଇଥିଲେ।
ଲଗାଣ ବର୍ଷା ଯୋଗୁଁ ଭୁଶୁଡିଲା ପୋଲ, ବିଭିନ୍ନ ଗାଁକୁ ଯୋଗାଯୋଗ ବିଚ୍ଛିନ୍ନ,
